ב"ה

שיודע לשאול...- הנווט שלנו!  הטיפ השישי:

**כלים שיעזרו לתלמידים לדעת לשאול – כרטיסי ניווט**

נכין כרטיסים שבהם יהיו דגמים של שאלות. התלמידים ינסחו שאלות בעזרתם. (גם לנו כמורים הם יכולים לסייע לחבר שאלות...)

**כרטיס ניווט בהלכה\*: *הטיפ נבנה לפי מסמך ההישגים. מומלץ לקרוא אותו.***

**הערות חשובות:** 📣

* דוגמה לכרטיס ניווט לשאילת שאלות– הדוגמה היא בהלכה אך אפשר להשתמש בו בתחומים אחרים.
* בכרטיס זה יש דגמים לשאלות על פירוש המושג (לכיתות נמוכות), ויש דגמים לשאלות על הקשר בין המושגים – לכיתות גבוהות.
* מומלץ להתייחס לשונות: לילדים מתקשים ניתן לכתוב דגם שאלה פשוט ופתוח לילדים מצטיינים ניתן לחבר שאלות סגורות וכדומה. כמו כן, אפשר לדלל את כרטיס הניווט ולתת להתאמן בכל פעם בדגמים שונים, וכן להציע לתל' לחבר דגמים חדשים.

**אנחנו יודעים לשאול – שאלות הבנת ההלכה**

1. **נשאל על גדרי ההלכה (מי, מתי, איך וכדומה)**

דגם שאלה 1: קראו את סעיף \_\_\_\_\_\_לאיזו שאלה של גדרי ההלכה הוא עונה? הקיפו את התשובה הנכונה: מי?, מתי? איך? כמה?

דגם שאלה 2: לפניכם סעיף הלכה העוסק בגדר ההלכה \_\_\_\_\_\_\_\_\_\_. מרקרו בצבע אדום את הדין הקשור ל....ובצבע ירוק את הדין הקשור ל....

*לדוגמה:* לפניכם סעיף העוסק בגדר ההלכה 'איך'- במה נוטלים ידיים. סמנו בצבע ירוק את הדיניםהקשורים לכלי הכשר לנטילת ידיים ובצבע כחול את הדינים *הקשורים* לכלי שאינו כשר לנטילת ידיים*.*

*נְטִילַת יָדַיִם צְרִיכָה לִהְיוֹת מִכְּלִי שֶׁיָּכוֹל לְהָכִיל 'רְבִיעִית' (86 גְּרָם) מַיִם, וְצָרִיךְ שֶׁיִּהְיֶה הַכְּלִי שָׁלֵם, לֹא מְחֹרָר ולא סָדוּק. (הלכות והליכות הלכות נטילת ידיים)*

דגם שאלה 3:

לפניכם שאלות והלכות חברו בקו בין השאלה להלכה המתאימה לה (כאן תכתבו שני טורים בטור אחד את השאלות ובשני את ההלכות לא לפי הסדר)

דגם שאלה 4:

הכינו דף הסבר להלכות....ציינו בדף כותרות: מי חייב, מתי חייב, איך יש לבצע...

1. **נשאל על בקיאות בהלכה**

דגם שאלה 1:

לפניכם תמונות. כתבו את ההלכה הקשורה לכל תמונה. ציינו את הסעיף המתאים.

***או: חברו בין התמונות להלכות הקשורות להן.***

דגם שאלה 2: לפניכם הלכות. כתבו נכון או לא נכון. תקנו את ההלכות השגויות.

דגם 3: סדרו את ההלכות לפי הסדר המתאים.

*לדוגמא: סדר נטילת ידיים, סדר הברכות..*

דגם 4: בהלכה....מהו הדין הראוי, מה הדין המובחר? ומה לעשות במקרה בדיעבד?

דגם 5: דינה עשתה ....האם היא נהגה לכתחילה, בדיעבד או בהידור? נמקו.

הערה למורה: זאת שאלה שגם מתאימה להבנת הקשר בין ההלכות למושגי בסיס...

🛅 טיפ טופ

הפעם נתנו לתלמידים כלים לשאילת שאלות בבקיאות בהלכה. בפעם הבאה נעבור בעזרת ה' לשאלות יישום בהלכה.